
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 197 

9 Σεπτεμβρίου 2011 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 81 
Τροποποίηση του π.δ. 57/2010 (Α' 97) σε συμμόρφωση 
προς την Οδηγία 2009/127/ΕΚ του Ευρωπαϊκού Κοι¬ 
νοβουλίου και του Συμβουλίου «για την τροποποίη¬ 
ση της οδηγίας 2006/42/ΕΚ σχετικά με τα μηχανή¬ 
ματα για την εφαρμογή φυτοφαρμάκων». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τα άρθρα 3,4 και 5 του ν. 1338/1983 «Εφαρμογή του 
Κοινοτικού Δικαίου» (Α' 34), όπως αυτές έχουν αντικα- 
τασταθεί και τροποποιηθεί αντιστοίχως με το άρθρο 
65 του ν. 1892/1990 (Α' 101), με το άρθρο 6 παρ. 4 και 5 
του ν. 1440/1984 (Α' 70), με τα άρθρα 7 του ν.1775/1988 
(Α' 101), 31 του ν. 2076/1992 (Α' 130), 19 του ν. 2367/1995 
(Α' 261), 22 του ν. 2789/2000 (Α' 21), 48 του ν. 3427/2005 
(Α' 312) και 91 του ν. 3862/2010 (Α' 113). 

2. Το άρθρο 90 του «Κώδικα νομοθεσίας για την Κυ¬ 
βέρνηση και τα Κυβερνητικά Όργανα» που κυρώθηκε με 
το άρθρο πρώτο του π.δ. 63/2005 (Α' 98). 

3. Το π.δ. 65/2011 «Διάσπαση του Υπουργείου Εσωτε¬ 
ρικών, Αποκέντρωσης και Ηλεκτρονικής Διακυβέρνησης 
στα Υπουργεία: α) Εσωτερικών, και β) Διοικητικής Με¬ 
ταρρύθμισης και Ηλεκτρονικής Διακυβέρνησης, συγχώ¬ 
νευση των Υπουργείων Οικονομίας, Ανταγωνιστικότητας 
και Ναυτιλίας και Θαλάσσιων Υποθέσεων, Νήσων και 
Αλιείας στο Υπουργείο Ανάπτυξης, Ανταγωνιστικότητας 
και Ναυτιλίας και μεταφορά στον Πρωθυπουργό των 
Γενικών Γραμματειών Ενημέρωσης και Επικοινωνίας και 
στο Υπουργείο Δια Βίου Μάθησης και Θρησκευμάτων 
της Γ ενικής Γ ραμματείας Νέας Γ ενιάς» (Α' 147). 

4. Την αριθ. Υ352/2011 απόφαση του Πρωθυπουργού 
«Καθορισμός αρμοδιοτήτων του Αναπληρωτή Υπουργού 
Ανάπτυξης, Ανταγωνιστικότητας και Ναυτιλίας Σωκράτη 
Ξυνίδη» (Β' 1603). 

5. Το γεγονός ότι από τις διατάξεις του παρόντος 
δεν προκαλείται δαπάνη εις βάρος του κρατικού προϋ¬ 
πολογισμού. 

6. Την αριθ. Δ112/2011 γνωμοδότηση του Συμβουλίου 
της Επικράτειας, μετά από πρόταση των Υπουργών Ανά¬ 
πτυξης, Ανταγωνιστικότητας και Ναυτιλίας, Εργασίας 
και Κοινωνικής Ασφάλισης, Υποδομών, Μεταφορών και 
Δικτύων, Αγροτικής Ανάπτυξης και Τροφίμων και του 


Αναπληρωτή Υπουργού Ανάπτυξης, Ανταγωνιστικότητας 
και Ναυτιλίας, αποφασίζουμε: 

Άρθρο 1 

Σκοπός 

Σκοπός του παρόντος είναι η τροποποίηση του π.δ. 57/ 
2010 για την προσαρμογή της Ελληνικής Νομοθεσίας 
προς την Οδηγία του Ευρωπαϊκού Κοινοβουλίου και του 
Συμβουλίου 2009/127/ΕΚ της 21ης Οκτωβρίου 2009 «για 
την τροποποίηση της Οδηγίας 2006/42/ΕΚ σχετικά με 
τα μηχανήματα για την εφαρμογή φυτοφαρμάκων» (ΕΕ 
I 310 της 25.11.2009, σ. 29). 

Άρθρο 2 

(άρθρο 1 παρ. 1 της Οδηγίας 2009/127/ΕΚ) 

Στο τέλος του άρθρου 2 του π.δ.57/2010 προστίθεται 
περίπτωση ιγ' ως εξής: 

«ιγ) “βασικές απαιτήσεις υγείας και ασφάλειας”: υπο¬ 
χρεωτικές διατάξεις που σχετίζονται με τον σχεδίασμά 
και την κατασκευή των προϊόντων που καλύπτονται 
από το παρόν, προκειμένου να εξασφαλίζεται υψηλό 
επίπεδο προστασίας της υγείας και της ασφάλειας των 
προσώπων και, όπου ενδείκνυται, των κατοικίδιων ζώων 
και η προστασία των αγαθών και, κατά περίπτωση, του 
περιβάλλοντος. 

Οι βασικές απαιτήσεις υγείας και ασφάλειας καθο¬ 
ρίζονται στο παράρτημα I του παρόντος. Οι βασικές 
απαιτήσεις υγείας και ασφάλειας για την προστασία 
του περιβάλλοντος εφαρμόζονται μόνο στα μηχανήματα 
που αναφέρονται στο τμήμα 2.4 του εν λόγω παραρ¬ 
τήματος.». 

Άρθρο 3 

(άρθρο 4 της οδηγίας 2006/42/ΕΚ 
και άρθρο 1 παρ. 2 της οδηγίας 2009/127/ΕΚ) 

Το άρθρο 4 του π.δ. 57/2010 αντικαθίσταται ως εξής: 

«1. Τα μηχανήματα επιτρέπεται να διατίθενται στην αγο¬ 
ρά ή/και να αρχίζουν να χρησιμοποιούνται μόνον αν συμ¬ 
μορφώνονται προς τις σχετικές διατάξεις του παρόντος 
και δεν θέτουν σε κίνδυνο την υγεία και την ασφάλεια των 
προσώπων και, όπου ενδείκνυται, κατοικίδιων ζώων, κα¬ 
θώς και την ασφάλεια των αγαθών και, κατά περίπτωση, 
του περιβάλλοντος, εφόσον εγκαθίστανται και συντηρού¬ 
νται καταλλήλως και χρησιμοποιούνται σύμφωνα με τον 
προορισμό τους ή υπό ευλόγως προβλέψιμες συνθήκες. 

2. Τα ημιτελή μηχανήματα επιτρέπεται να διατίθενται 
στην αγορά μόνο αν πληρούν τους όρους και προϋπο¬ 
θέσεις του παρόντος. 

3. Ως αρμόδιες αρχές για τον έλεγχο της συμμόρ¬ 
φωσης των μηχανημάτων και των ημιτελών μηχανημά¬ 
των προς τις διατάξεις του παρόντος ορίζονται κατά 
περίπτωση: 

α) Η 3η Δ/νση Κλαδικής Βιομηχανικής Πολιτικής της 
Γενικής Γραμματείας Βιομηχανίας του Υπουργείου Ανά¬ 
πτυξης, Ανταγωνιστικότητας και Ναυτιλίας σύμφωνα 
με τις διατάξεις της Κ.Υ.Α. 10581/1015/19.05.2005 των 
Υπουργών Οικονομίας και Οικονομικών και Ανάπτυξης 
(Β' 706). 

β) Οι αρμόδιες υπηρεσίες του Σώματος Επιθεώρησης 
Εργασίας (Σ.ΕΠ.Ε.) του Υπουργείου Εργασίας και Κοινω¬ 
νικής Ασφάλισης, για τα θέματα που ορίζονται από τις 
διατάξεις του παρόντος σε συνδυασμό με τις διατάξεις 
του π.δ. 395/1994 (Α' 220), όπως αυτό ισχύει. 

γ) Η Διεύθυνση Ηλεκτρομηχανολογικών Εφαρμογών 
και Μηχανικού Εξοπλισμού (Δ13) της Γενικής Γραμμα¬ 
τείας Δημοσίων'Εργων του Υπουργείου Υποδομών, Με¬ 
ταφορών και Δικτύων για τα Μηχανήματα'Εργων, όπως 
αυτά ορίζονται από τον Κώδικα Οδικής Κυκλοφορίας και 
το άρθρο 46 παρ. 1 ν.1959/91 «Για τις οδικές μεταφορές, 
τις επικοινωνίες και άλλες διατάξεις» (Α' 123). 

δ) Η Διεύθυνση Αξιοποίησης Εγγειοβελτιωτικών'Εργων 
και Μηχανικού Εξοπλισμού του Υπουργείου Αγροτικής 
Ανάπτυξης και Τροφίμων για τα Αγροτικά Μηχανήματα, 
όπως αυτά ορίζονται από τον Κώδικά Οδικής Κυκλο¬ 
φορίας. 

Για τη διενέργεια του ανωτέρω ελέγχου μπορεί να 
ζητείται η συνδρομή και άλλων υπηρεσιών του Δημοσί¬ 
ου, όπως Δ.Ο.Υ., Υπηρεσία Ειδικών Ελέγχων του Υπουρ¬ 
γείου Οικονομικών, Τελωνείων, Ελληνικής Αστυνομίας, 
Επιμελητηρίων κ.α., τηρουμένου κατά περίπτωση του 
απορρήτου». 

Άρθρο 4 

(άρθρο 1 παρ. 4 της οδηγίας 2009/127/ΕΚ) 

Η παρ. 1 του άρθρου 9 του π.δ. 57/2010 αντικαθίσταται 
ως εξής: 

«1. Όταν οι αρμόδιες αρχές της παραγράφου 3 του 
άρθρου 4, διαπιστώσουν ότι μηχάνημα, το οποίο κα¬ 
λύπτεται από το παρόν και φέρει τη σήμανση “ΟΕ”, 
συνοδεύεται από τη δήλωση συμμόρφωσης ΕΚ και 
χρησιμοποιείται σύμφωνα με τον προορισμό του ή υπό 
ευλόγως προβλέψιμες συνθήκες, ενδέχεται να θέσει σε 
κίνδυνο την υγεία ή την ασφάλεια προσώπων ή, ενδε¬ 
χομένως, κατοικίδιων ζώων ή την ασφάλεια αγαθών ή, 
κατά περίπτωση, του περιβάλλοντος, λαμβάνουν όλα 
τα ενδεδειγμένα μέτρα για την απόσυρση του εν λόγω 
μηχανήματος από την αγορά, για την απαγόρευση της 
διάθεσής του στην αγορά ή/και της έναρξης χρήσης 
του ή για τον περιορισμό της ελεύθερης κυκλοφορίας 
του». 

Άρθρο 5 

(άρθρο 23 της οδηγίας 2006/42/ΕΚ) 

Η παρ. 1 του άρθρου 18 του π.δ.57/2010 αντικαθίσταται 
ως εξής: 

«1. Οι αρμόδιες αρχές της παρ. 3 του άρθρου 4 επιβάλ¬ 
λουν κυρώσεις σε οποιονδήποτε κατασκευάζει, διαθέτει 
στην αγορά ή εκθέτει ή θέτει σε λειτουργία μηχάνημα 


ή ημιτελές μηχάνημα, που δεν πληροί τις απαιτήσεις 
του παρόντος, σύμφωνα με τα παρακάτω: 

α) Το Σ.ΕΠ.Ε επιβάλλει τις διοικητικές κυρώσεις που 
προβλέπονται στο άρθρο 71 του «ΚΩΔΙΚΑ ΝΟΜΩΝ ΓΙΑ 
ΤΗΝ ΥΓΕΙΑ ΚΑΙ ΤΗΝ ΑΣΦΑΛΕΙΑ ΤΩΝ ΕΡΓΑΖΟΜΕΝΩΝ» 
(Κ.Ν.Υ.Α.Ε.), όπως αυτός κυρώθηκε με το άρθρο πρώτο 
του ν. 3850/2010 (Α' 84), σύμφωνα και με όσα ορίζονται 
ειδικότερα στην αριθ. 2063/Δ1 632/3-2-2011 απόφαση 
Υπουργού Εργασίας και Κοινωνικής Ασφάλισης «Κα- 
τηγοριοποίηση παραβάσεων και καθορισμός ύψους 
προστίμων που επιβάλλονται από τους επιθεωρητές 
εργασίας του Σώματος Επιθεώρησης Εργασίας(Σ.ΕΠ.Ε)» 
(Β' 266). 

Ανεξάρτητα από την επιβολή κυρώσεων του προη¬ 
γούμενου εδαφίου επιβάλλονται οι ποινικές κυρώσεις 
του άρθρου 72 του Κ.Ν.Υ.Α.Ε. 

β) Η 3η Διεύθυνση Κλαδικής Βιομηχανικής Πολιτικής 
της Γενικής Γραμματείας Βιομηχανίας του Υπουργεί¬ 
ου Ανάπτυξης, Ανταγωνιστικότητας και Ναυτιλίας επι¬ 
βάλλει πρόστιμα, για κάθε μία παράβαση, από χίλια 
ευρώ (1.000€) μέχρι τριάντα χιλιάδες ευρώ (30.000€). 
Τα πρόστιμα επιβάλλονται με απόφαση του Γενικού 
Γραμματέα Βιομηχανίας μετά από εισήγηση της 3ης 
Διεύθυνσης Κλαδικής Βιομηχανικής Πολιτικής. Με όμοια 
απόφαση δύναται να απαγορεύεται η περαιτέρω διάθε¬ 
ση και πώληση των εν λόγω μηχανημάτων στην αγορά 
ή/και να επιβάλλεται η απόσυρση αυτών από την αγορά. 
Σε περίπτωση υποτροπής τα επιβαλλόμενα πρόστιμα 
διπλασιάζονται. 

γ) Η Διεύθυνση Δ13 της Γ ενικής Γ ραμματείας Δημοσί- 
ων'Εργων του Υπουργείου Υποδομών, Μεταφορών και 
Δικτύων επιβάλλει διοικητικές κυρώσεις ως εξής: 

1. Ανακαλεί χορηγηθείσα έγκριση τύπου, και 

2. Επιβάλλει χρηματικό πρόστιμο από χίλια ευρώ 
(1.000€) έως δεκαπέντε χιλιάδες ευρώ (15.000€). 

Τα πρόστιμα επιβάλλονται με απόφαση του Γενικού 
Γραμματέα Δημοσίων'Εργων μετά από εισήγηση της 
Διεύθυνσης Δ13. Σε περίπτωση υποτροπής τα επιβαλ¬ 
λόμενα πρόστιμα διπλασιάζονται. 

δ) Η Διεύθυνση Αξιοποίησης Εγγειοβελτιωτικών'Εργων 
και Μηχανικού Εξοπλισμού του Υπουργείου Αγροτικής 
Ανάπτυξης και Τροφίμων επιβάλλει διοικητικές κυρώ¬ 
σεις ως εξής: 

1. Ανακαλεί χορηγηθείσα έγκριση τύπου και 

2. Επιβάλλει χρηματικό πρόστιμο από χίλια ευρώ 
(1.000€) έως δεκαπέντε χιλιάδες ευρώ (15.000€) 

Τα πρόστιμα επιβάλλονται με απόφαση του Γενικού 
Γραμματέα Αγροτικής Ανάπτυξης και Τροφίμων μετά 
από εισήγηση της Διεύθυνσης Αξιοποίησης Εγγειοβελ¬ 
τιωτικών Έργων και Μηχανικού Εξοπλισμού. Σε περί¬ 
πτωση υποτροπής τα επιβαλλόμενα πρόστιμα διπλα¬ 
σιάζονται». 

Άρθρο 6 

(άρθρο 1 παρ. 5 της οδηγίας 2009/127/ΕΚ) 

Στο άρθρο 22 του π.δ 57/2010 το παράρτημα I τρο¬ 
ποποιείται ως εξής: 

α) Στις Γενικές Αρχές, το σημείο 4 αντικαθίσταται 
ως εξής: 

«4. Το παρόν παράρτημα είναι διαρθρωμένο σε πλεί- 
ονα μέρη. Το πρώτο μέρος έχει γενικό πεδίο εφαρμο¬ 
γής και εφαρμόζεται σε όλα τα είδη μηχανημάτων. Τα 
άλλα μέρη αφορούν ορισμένα είδη πλέον συγκεκριμέ- 

νων εγγενών κινδύνων. Ωστόσο, είναι σκόπιμο το παρόν 
παράρτημα να εξετάζεται συνολικά, προκειμένου να 
εξασφαλίζεται η τήρηση όλων των συναφών βασικών 
απαιτήσεων. Κατά το σχεδίασμά των μηχανημάτων, 
λαμβάνονται υπόψη οι απαιτήσεις του γενικού μέρους 
όπως και οι απαιτήσεις ενός ή περισσοτέρων από τα 
άλλα μέρη, συναρτήσει των αποτελεσμάτων της εκτί¬ 
μησης των κινδύνων που διεξάγεται σύμφωνα με το 
σημείο 1 των εν λόγω γενικών αρχών. Βασικές απαι¬ 
τήσεις υγείας και ασφάλειας για την προστασία του 
περιβάλλοντος ισχύουν μόνο για τα μηχανήματα που 
αναφέρονται στο τμήμα 2.4.» 

β) Το Μέρος 2 τροποποιείται ως εξής: 

ί) Το πρώτο εδάφιο αντικαθίσταται ως εξής: 

«Τα μηχανήματα τροφίμων, τα μηχανήματα που προ¬ 
ορίζονται για τις βιομηχανίες καλλυντικών ή φαρμα¬ 
κευτικών ειδών, τα φορητά ή/και χειροκατευθυνόμενα 
μηχανήματα, τα φορητά μηχανήματα στερέωσης και 
άλλα κρουστικά μηχανήματα, καθώς και τα μηχανή¬ 
ματα κατεργασίας ξύλου και υλικών με παρόμοια φυ¬ 
σικά χαρακτηριστικά και τα μηχανήματα εφαρμογής 
φυτοφαρμάκων πρέπει να ανταποκρίνονται στο σύνολο 
των βασικών απαιτήσεων υγείας και ασφάλειας που 
περιγράφονται στο παρόν κεφάλαιο (βλ. Γενικές αρχές, 
σημείο 4)». 

ϋ) Μετά το τέλος του τμήματος 2.3 προστίθεται το 
ακόλουθο τμήμα: 

«2.4. ΜΗΧΑΝΗΜΑΤΑ ΕΦΑΡΜΟΓΗΣ ΦΥΤΟΦΑΡΜΑΚΩΝ 

2.4.1. Ορισμοί 

“Μηχανήματα εφαρμογής φυτοφαρμάκων” είναι μηχα¬ 
νήματα τα οποία προορίζονται για την εφαρμογή φυτο- 
προστατευτικών προϊόντων, με την έννοια του άρθρου 
2 παράγραφος 1 του κανονισμού (ΕΚ) αριθ. 1107/2009 
του Ευρωπαϊκού Κοινοβουλίου και του Συμβουλίου, της 
21ης Οκτωβρίου 2009, σχετικά με τη διάθεση φυτο- 
προστατευτικών προϊόντων στην αγορά (ΕΕ Ι_ 309 της 
24.11.2009, ο. 1). Στα εν λόγω μηχανήματα περιλαμβάνο¬ 
νται μηχανήματα αυτοκινούμενα, ρυμουλκούμενα, φε- 
ρόμενα ή ημιφερόμενα από οχήματα, εναέρια, καθώς 
και ακινητοποιημένα μηχανήματα που προορίζονται 
για εφαρμογή φυτοφαρμάκων, τόσο για επαγγελματική 
όσο και για μη επαγγελματική χρήση. Περιλαμβάνονται, 
επίσης, τα μηχανήματα με κινητήρα ή τα χειροκίνητα 
μηχανήματα, τα φορητά μηχανήματα και τα μηχανήματα 
χειρός με θάλαμο πίεσης. 

2.4.2. Γ ενικά 

Ο κατασκευαστής μηχανημάτων ή ο εξουσιοδοτη¬ 
μένος αντιπρόσωπός του μεριμνά για τη διενέργεια 
εκτίμησης των κινδύνων από την ανεπιθύμητη έκθεση 
του περιβάλλοντος στα φυτοφάρμακα, σύμφωνα με τη 
διαδικασία εκτίμησης και ελάττωσης των κινδύνων που 
αναφέρεται στις γενικές αρχές σημείο 1. 

Τα μηχανήματα εφαρμογής φυτοφαρμάκων πρέπει 
να σχεδιάζονται και να κατασκευάζονται λαμβάνοντας 
υπόψη τα αποτελέσματα της εκτίμησης των κινδύνων 
που αναφέρονται στην πρώτη παράγραφο κατά τρόπον 
ώστε να είναι δυνατή η λειτουργία τους, η ρύθμιση 
και η συντήρησή τους χωρίς ανεπιθύμητη έκθεση του 
περιβάλλοντος σε φυτοφάρμακα. 

Η διαρροή πρέπει να προλαμβάνεται πάντα. 

2.4.3/Ελεγχοι και παρακολούθηση 

Πρέπει να υπάρχει δυνατότητα εύκολου και ακρι¬ 
βούς ελέγχου, παρακολούθησης και άμεσης παύσης 


της εφαρμογής των φυτοφαρμάκων από τις θέσεις 
χειρισμού. 

2.4.4. Πλήρωση και εκκένωση 

Τα μηχανήματα πρέπει να σχεδιάζονται και να κα¬ 
τασκευάζονται κατά τρόπον ώστε να διευκολύνεται η 
ακριβής πλήρωση με την αναγκαία ποσότητα φυτο¬ 
φαρμάκου και να διασφαλίζεται η εύκολη και πλήρης 
εκκένωση ενώ θα εμποδίζεται η διαρροή φυτοφαρμάκων 
και θα αποφεύγεται η μόλυνση της πηγής του νερού 
κατά τη διάρκεια αυτών των εργασιών. 

2.4.5. Εφαρμογή φυτοφαρμάκου 

2.4.5. Ι. Δόση εφαρμογής 

Τα μηχανήματα πρέπει να διαθέτουν μηχανισμό μέσω 
του οποίου η δόση εφαρμογής να ρυθμίζεται με ευχέ¬ 
ρεια, ακρίβεια και αξιοπιστία. 

2.4.5.2. Διανομή, εναπόθεση και μετατόπιση του ψεκα- 
στικού νέφους του φυτοφαρμάκου 

Τα μηχανήματα πρέπει να σχεδιάζονται και να κατα¬ 
σκευάζονται κατά τρόπον ώστε να εξασφαλίζεται ότι 
το φυτοφάρμακο εναποτίθεται στις στοχευόμενες πε¬ 
ριοχές προκειμένου να ελαχιστοποιούνται οι απώλειες 
σε άλλες περιοχές και να προλαμβάνεται η μετατόπιση 
του ψεκαστικού νέφους του φυτοφαρμάκου στο περι¬ 
βάλλον. Κατά περίπτωση, πρέπει να εξασφαλίζονται η 
ομαλή διανομή και η ομοιογενής εναπόθεση. 

2.4.5.3. Δοκιμές 

Προκειμένου να επαληθευθεί ότι τα σχετικά τμήματα 
των μηχανημάτων συμμορφώνονται με τις απαιτήσεις 
που ορίζονται στα τμήματα 2.4.5.1 και 2.4.5.2, ο κατα¬ 
σκευαστής ή ο εξουσιοδοτημένος αντιπρόσωπός του 
πρέπει, για κάθε τύπο μηχανήματος, να αναλαμβάνει 
ο ίδιος ή να αναθέτει σε άλλους τη διενέργεια των 
καταλλήλων δοκιμών. 

2.4.5.4. Απώλειες κατά τη διακοπή 

Τα μηχανήματα πρέπει να σχεδιάζονται και να κα¬ 
τασκευάζονται με τέτοιον τρόπο ώστε να προλαμβά¬ 
νονται οι απώλειες όταν διακόπτεται η εφαρμογή του 
φυτοφαρμάκου. 

2.4.6. Συντήρηση 

2.4.6. Ι. Καθαρισμός 

Τα μηχανήματα πρέπει να είναι σχεδιασμένα και κα¬ 
τασκευασμένα κατά τρόπον ώστε να επιτρέπεται εύ¬ 
κολος και πλήρης καθαρισμός, χωρίς να ρυπαίνεται το 
περιβάλλον. 

2.4. Θ.2. Εργασίες συντήρησης 

Τα μηχανήματα πρέπει να είναι σχεδιασμένα και κα¬ 
τασκευασμένα κατά τρόπον ώστε να διευκολύνεται η 
αντικατάσταση των εξαρτημάτων που παρουσιάζουν 
φθορά χωρίς να ρυπαίνεται το περιβάλλον. 

2.4.7. Επιθεωρήσεις 

Πρέπει να υπάρχει δυνατότητα εύκολης σύνδεσης των 
αναγκαίων οργάνων μέτρησης στα μηχανήματα ώστε 
να ελέγχεται η ορθή τους λειτουργία. 

2.4.8. Σήμανση των ακροφυσίων, των πλεγμάτων και 
των φίλτρων 

Τα ακροφύσια, τα πλέγματα και τα φίλτρα πρέπει να 
φέρουν σήμανση έτσι ώστε ο τύπος και το μέγεθος τους 
να μπορούν να προσδιορίζονται σαφώς. 

2.4.9. Ένδειξη του χρησιμοποιούμενου φυτοφαρμάκου 

Κατά περίπτωση, τα μηχανήματα πρέπει να είναι εφο¬ 
διασμένα με ειδική φέρουσα εγκατάσταση στην οποία 
ο χειριστής θα μπορεί να τοποθετεί το όνομα του χρη¬ 
σιμοποιούμενου φυτοφαρμάκου. 

2.4.10. Φύλλο οδηγιών 

Το φύλλο οδηγιών πρέπει να περιέχει τις ακόλουθες 
πληροφορίες: 

α) Προφυλάξεις που λαμβάνονται κατά τη μείξη, τη 
φόρτωση, την εφαρμογή, την κένωση, τον καθαρισμό, 
τη συντήρηση και τη μεταφορά προκειμένου να απο¬ 
φεύγεται η μόλυνση του περιβάλλοντος 1 
β) Λεπτομερείς όρους χρήσης για τις διάφορες προ- 
βλεπόμενες καταστάσεις λειτουργίας, περιλαμβανο- 
μένης της αντίστοιχης προετοιμασίας και ρυθμίσεων 
που απαιτούνται ώστε να εξασφαλίζεται ότι το φυτο¬ 
φάρμακο εναποτίθεται μόνο στις στοχευόμενες περι¬ 
οχές, ενώ παράλληλα ελαχιστοποιούνται οι απώλειες 
σε άλλες περιοχές, ότι προλαμβάνεται η εκτροπή του 
φυτοφαρμάκου στο περιβάλλον και, κατά περίπτωση, 
ότι εξασφαλίζεται η ομοιόμορφη διανομή και η ομοιο¬ 
γενής εναπόθεση του φυτοφαρμάκου 1 
γ) Το φάσμα των τύπων και μεγεθών των ακροφυσί- 
ων, των πλεγμάτων και των φίλτρων που μπορούν να 
χρησιμοποιηθούν με το μηχάνημα 1 
δ) Τη συχνότητα ελέγχων και τα κριτήρια και τη μέθο¬ 
δο αντικατάστασης αναλώσιμων εξαρτημάτων που επη¬ 
ρεάζουν την ομαλή λειτουργία του μηχανήματος, όπως 
των ακροφυσίων, των πλεγμάτων και των φίλτρων 1 
ε) Καθορισμό της βαθμονόμησης, της καθημερινής συ¬ 
ντήρησης, της χειμερινής προετοιμασίας και των άλλων 
ελέγχων που είναι αναγκαίοι για την ομαλή λειτουργία 
του μηχανήματος 1 

στ) Τύπους φυτοφαρμάκων που μπορεί να παρεμπο¬ 
δίζουν την ομαλή λειτουργία του μηχανήματος 1 
ζ) Ένδειξη ότι ο χειριστής θα πρέπει να επικαιροποιεί 
το όνομα του χρησιμοποιούμενου φυτοφαρμάκου που 
αναγράφεται στην ειδική φέρουσα εγκατάσταση που 
αναφέρεται στο τμήμα 2.4.9 1 
η) Τη σύνδεση και χρήση ενδεχόμενου ειδικού εξοπλι¬ 
σμού ή εξαρτημάτων και αναγκαία προληπτικά μέτρα 
που πρέπει να ληφθούν 1 

θ)Ένδειξη ότι το μηχάνημα ενδέχεται να υπόκειται σε 
εθνικές απαιτήσεις για τακτική επιθεώρηση από αρμό¬ 


διους φορείς, όπως προβλέπεται στην οδηγία 2009/128/ 
ΕΚ του Ευρωπαϊκού Κοινοβουλίου και του Συμβουλίου, 
της 21ης Οκτωβρίου 2009, για τον καθορισμό πλαισίου 
κοινοτικής δράσης με σκοπό την επίτευξη αειφόρου 
χρήσης των φυτοφαρμάκων 1 (ΕΕ ί_ 309 της 24.11.2009, 
σ. 71). 

ι) Τα τμήματα των μηχανημάτων που πρέπει να ελέγ¬ 
χονται προκειμένου να εξασφαλίζεται η ομαλή λειτουρ¬ 
γία τους 1 

ια) Οδηγίες για τη σύνδεση των απαραίτητων οργά¬ 
νων μέτρησης. 

Άρθρο 7 
Έναρξη ισχύος 

Η ισχύς του παρόντος διατάγματος αρχίζει από την 
15η Δεκεμβρίου 2011. 

Αναθέτουμε στον Υπουργό Ανάπτυξης, Ανταγωνιστι¬ 
κότητας και Ναυτιλίας τη δημοσίευση του παρόντος και 
στους Υπουργούς Ανάπτυξης, Ανταγωνιστικότητας και 
Ναυτιλίας, Υποδομών, Μεταφορών και Δικτύων, Εργασί¬ 
ας και Κοινωνικής Ασφάλισης και Αγροτικής Ανάπτυξης 
και Τροφίμων και στον Αναπληρωτή Υπουργό Ανάπτυ¬ 
ξης, Ανταγωνιστικότητας και Ναυτιλίας την εκτέλεση 
αυτού. 


Αθήνα, 2 Σεπτεμβρίου 2011 

